VEGA præsenterer

**When Saints Go Machine i Store VEGA med nyt album**

*Den anmelderroste københavnske kvartet When Saints Go Machine har netop løftet sløret for deres længe ventede tredje studiealbum,* Infinity Pool*, der forventes ude den 20. maj. Bandet kan i den forbindelse opleves live til en koncert i Store VEGA den 18. oktober, hvor de medbringer deres nye materiale.*

When Saints Go Machine er kendt for deres liveshows med dansabel electropop, der går lige i fødderne på publikum. De har indtil videre udgivet to anmelderroste album og arbejder nu på deres tredje, hvortil tracklisten og en [album-videoteaser](http://www.youtube.com/watch?feature=player_embedded&v=Tuqc2A9gtJ0) netop er blevet offentliggjort.

**Nyt album med Killer Mike**

Den nyligt offentliggjorte trackliste på 12 numre afslører bl.a. en feature med den amerikanske rapper Killer Mike, som er med på albummets første nummer ”Love and Respect”. Killer Mike gæstede desuden Lille VEGA i januar og er bl.a. kendt for sit arbejde med Outkast.

Hvor de tidligere album har hentet inspiration og lyd i naturens omgivelser, tager *Infinity Pool* sit udgangspunkt i byens kaos og støj; *”Med Infinity Pool prøver vi at indkapsle den absurde følelse af mennesker, der forsøger at konstruere naturen,”* forklarer forsanger Nikolaj Vonsild.

**Prisbelønnet band**  
When Saints Go Machine fik deres store kommercielle gennembrud med deres sidste plade *Konkylie*, som af Soundvenue blev kåret til ”Årets Album 2011”. Især numre som ”[Kelly](http://www.youtube.com/watch?v=pfefYDZvDKk)” og ”[Church and Law](http://www.youtube.com/watch?v=aEvnsKdP2m0)” fra albummet blev hits hos både fans og pressen.  
  
Bandet har siden deres debutalbum *Ten Makes a Face* vundet flere priser, heriblandt P3 Guld Prisen 2012, P3 Guld Talentet, Steppeulv Prisen for ”Årets Producer” i 2012 og to Danish Music Awards for ”Årets Gruppe” og ”Årets Danske Producer”.

**Fakta om koncerten**

When Saints Go Machine

Fredag den 18. oktober kl. 20.00

Store VEGA, Enghavevej 40, 1674 Kbh. V

200 kr. + gebyr

Forsalg via VEGAs hjemmeside, Billetnet og på posthuse.  
Læs mere om koncerten på:   
  
*For yderligere oplysninger kontakt venligst*  
Anders Madsen  
Online-redaktør, VEGA

[akm@vega.dk](mailto:akm@vega.dk) - 3326 0946